CELEX: 62020TN0148
Language: fi
Date: 2020-03-09 00:00:00
Title: Asia T-148/20: Kanne 9.3.2020 – FC v. EASO

25.5.2020   
            
            
               FI
            
            
               Euroopan unionin virallinen lehti
            
            
               C 175/29
            
         
      Kanne 9.3.2020 – FC v. EASO
      (Asia T-148/20)
      (2020/C 175/40)
      Oikeudenkäyntikieli: kreikka
      
         Asianosaiset
      
      
         Kantaja: FC (edustaja: asianajaja B. Christianós)
      
         Vastaaja: Euroopan turvapaikka-asioiden tukivirasto (EASO)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 18.12.2019 tehdyn riidanalaisen EASO:n päätöksen EASO/ED/2019/509, jolla hylättiin kantajan Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) 90 artiklan 2 kohdan nojalla tekemä valitus
               
            
                  —
               
               
                  kumoamaan 7.6.2019 tehdyn EASO:n päätöksen, jolla hylättiin 23.5.2019 esitetty vaatimus kantajan 1.3.2019 toteutetun irtisanomisen peruuttamisesta
               
            
                  —
               
               
                  velvoittamaan EASO:n maksamaan kantajalle vahingonkorvauksena määrän, joka vastaa palkkaa, jonka kantaja olisi saanut, jos hän olisi jatkanut EASO:n palveluksessa 1.6.2019 lähtien siihen saakka, kun hän aloittaa uudelleen työskentelyn EASO:n palveluksessa, tai toissijaisesti siihen saakka, kun hänen sopimuksensa EASO:n kanssa päättyy tai kun hän aloittaa vastaavassa, samanpalkkaisessa tehtävässä, ja jonka määrä on 7 534,03 euroa kuukaudessa (15.7.2019 saakka) ja 7 777,25 euroa kuukaudessa (16.7.2019 alkaen) korkoineen
               
            
                  —
               
               
                  velvoittamaan EASO:n maksamaan yhteensä 250 000 euroa korvauksena hänen tähän mennessä kärsimistään aineettomista vahingoista ja terveyshaitoista
               
            
                  —
               
               
                  velvoittamaan EASO:n korvaamaan kaikki kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste perustuu siihen, että riidanalainen päätös EASO/ED/2019/509 on virheellinen,
                  
                              —
                           
                           
                              koska kantajan oikeutta hyvään hallintoon (Euroopan unionin perusoikeuskirjan (jäljempänä perusoikeuskirja) 41 artikla) puolueettomuusperiaatteen, huolellisuusvelvoitteen, objektiivisuusperiaatteen sekä syyttömyysolettaman muodossa on loukattu (ensimmäiseen kanneperusteeseen liittyvä ensimmäinen kumoamisperuste),
                           
                        
                              —
                           
                           
                              koska kantajan hyvän hallinnon periaatteeseen (perusoikeuskirjan 41 artikla) ja huolenpitovelvoitteeseen (henkilöstösääntöjen 24 artikla) perustuvaa oikeutta siihen, että hallinto ottaa huomioon hänen etunsa, on loukattu (ensimmäiseen kanneperusteeseen liittyvä toinen kumoamisperuste)
                           
                        
                              —
                           
                           
                              ja koska kyseisiin lainvastaisiin menettelyihin ja laiminlyönteihin liittyy ilmeinen arviointivirhe, oikeudellinen virhe ja perustelujen puutteellisuus (ensimmäiseen kanneperusteeseen liittyvä kolmas kumoamisperuste).
                           
                        
            
                  2)
               
               
                  Toinen kanneperuste perustuu siihen, että päätös EASO/ED/2019/509 on virheellinen,
                  
                              —
                           
                           
                              koska sitä rasittaa ilmeinen arviointivirhe, oikeudellinen virhe ja perustelujen puutteellisuus erityisesti muuhun henkilöstöön sovellettavien palvelussuhteen ehtojen 47 artiklan b alakohdan ii luetelmakohdassa tarkoitetun irtisanomisen toteuttamisen ja peruuttamisen mahdollisuuden osalta (toiseen kanneperusteeseen liittyvä ensimmäinen kumoamisperuste) ja
                           
                        
                              —
                           
                           
                              koska kantajan oikeutta hyvään hallintoon (perusoikeuskirjan 41 artikla) ja huolenpitoon (henkilöstösääntöjen 24 artiklan analoginen soveltaminen) erityisesti siinä muodossa, että hallinto ottaa huomioon hänen etunsa, on loukattu (toiseen kanneperusteeseen liittyvä toinen kumoamisperuste).